Hopneri Maja

UKULELE Kursus edasijõudnutele
2024-10-07 18:00 - 19:30, 2024-10-21 18:00 - 19:30 (Europe/Tallinn) | Hopneri maja, Raekoja plats 18, Tallinn, Eesti
Alates oktoobrist alustab Hopneri majas ukulele jätkukursus, mis mõeldud just täiskasvanutele, kel algtõed pillimängust omandatud.
6- osalisel kursusel kinnistatakse õpitut ning lihvitakse pillimänguoskust.
Ukulele on pill, mida saab kaasa võtta kuhu iganes, saab mängida kus iganes just selletõttu ,et ei võta palju ruumi ning ei tee kõva lärmi.
Ukulelemäng pakub suurepärast vaheldust pingelisele tööpäevale ning rõõmu kogu eluks!
Tunnid toimuvad üle nädala esmaspäeviti ja kestavad 1,5h
E. 07.10 kell 18.00
E. 21.10 kell 18.00
E. 04.11 kell 18.00
E. 18.11 kell 18.00
E. 02.12 kell 18.00
E. 16.12 kell 18.00
Kursust juhendab Mai Kaur,
kes omab pedagoogiharidust ning pikaajalist õpetajakogemust nii lastele kui täiskasvanutele pillimängu õpetades.
Enda kohta ütleb ta: “Minu suurimaks hobiks on pillimäng, tore on leida ennast saksofoni, basskitarri või ukulelet mängimas. Eesti Ukuleleorkestris olen musitseerinud juba 4 aastat. Uue pilli koju soetamine on viinud minu tegemised nii kaugele, et tuli avada pillipood MyMusic”
Mai Kaur saab pakkuda ka abi isikliku ukulele soetamisel: info@maimusic.ee

Osta pilet

Lastevanemate kool - I rühm
2024-10-07 19:00 - 20:00
Loeng vene keeles: „Emotsionaalsed plokid. Diagnostika ja töö nendega“. Lektor: Jelena Parfjonova, psühholoog.
Hopneri Maja lastevanemate kool on ellu kutsutud, et olla toeks lapsevanematele, soodustada positiivseid ja hoolivaid suhteid vanemate ja laste vahel. Aitame vanematel arendada efektiivseid toimetulekustrateegiaid laste käitumisprobleemide ja arenguküsimuste korral.
Aitame vähendada vanemlikku stressi ja tugevdada perede toimetulekut.
Tule ja saa osa loengutest, mis aitavad sul saada teadlikumaks ja oskuslikumaks lapsevanemaks!
Loengud toimuvad vene keeles esmaspäeviti algusega kell 19:00 Hopneri Majas.

UKULELE Kursus algajatele täiskasvanutele
2024-10-14 18:00 - 19:30, 2024-10-28 18:00 - 19:30
Ei ole kunagi hilja midagi uut õppida, ka pillimäng ei pea jääma kättesaamatuks unistuseks.
Alates septembrist alustab Hopneri majas ukulele kursus, mis mõeldud just täiskasvanutele, kes soovivad pillimänguga algust teha. Saadakse kokku 6. korral üle nädala esmaspäeviti, et pooleteist tunni jooksul omandada sammhaaval teadmised pillimängust ja jõuda enesekindluseni esimeste lihtsate lugude mängimisel.
E. 30. sept. kell 18.00
E. 14. okt. kell 18.00
E. 28. okt. kell 18.00
E. 11. nov. kell 18.00
E. 25. nov. kell 18.00
E. 9. dets. kell 18.00
Ukulele on pill, mida saab kaasa võtta kuhu iganes, saab mängida kus iganes just selletõttu ,et ei võta palju ruumi ning ei tee kõva lärmi.
Ukulelemäng pakub suurepärast vaheldust pingelisele tööpäevale ning rõõmu kogu eluks!
Kursusel õpime:
Ukulele häälestamist häälestajaga
Kuidas hoida pilli käes
Lihtsamad mänguvõtted (vasaku ja paremakäe töö)
Saateakordid ja helistikud
Ukulele tabulatuuri tundmine
Rütmika
Ukulele õppe eesmärk:
Saada juurde muusikalisi teadmisi ja oskusi
Avardada muusikalist silmaringi
Mänguoskus ansamblikoosseisus
Oskus iseseisvalt töötada
Kursuse lõpetaja oskab ja suudab saata lihtsamaid laule õpitud akordidel,
mängida kergemaid meloodiaid. Natukene valulikud sõrmeotsad peaksid olema unustatud kui oled piisavalt palju oma ukulelet kiusanud.
Kursust juhendab Mai Kaur,
kes omab pedagoogiharidust ning pikaajalist õpetajakogemust nii lastele kui täiskasvanutele pillimängu õpetades.
Enda kohta ütleb ta: “Minu suurimaks hobiks on pillimäng, tore on leida ennast saksofoni, basskitarri või ukulelet mängimas. Eesti Ukuleleorkestris olen musitseerinud juba 3 aastat. Uue pilli koju soetamine on viinud minu tegemised nii kaugele, et tuli avada pillipood MyMusic”
Mai Kaur saab pakkuda ka abi isikliku ukulele soetamisel: info@maimusic.ee

Osta pilet

Suur Parandamise Päev
2024-10-19 11:00 - 16:00
Suur Parandamise Päev juhib tähelepanu säästliku kasutamise ja kestliku tarbimise põhimõtetele.
Praktilistes töötubades annavad kogenud meistrid näpunäiteid esemete parandamiseks ja eluea pikendamiseks ning õpetavad, kuidas armsaid esemeid hoida.
Õpetatakse parandama nii lopsakal ja silmaga nähtaval kui ka nähtamatul moel. Iga parandatud ese kannab lihtsat ja olulist keskkonnasäästlikku sõnumit.
Parandada ja taaskasutada on omanäoline ja stiilne!
Töötoad suurel parandamise päeval:
Oluline on töötoas osalemiseks osta pilet läbi folkart.ee lehe.
Kell 11.00-12.30
Eve Mahhov – Lõngajääkidest, tekstiiliribadest, katkistest ehetest Saori nööripunumismasinaga ehete tegemine (Osalus 10€)
Marja Matiisen – Teksarõivaste kaunistav parandamine (Osalus 10€)
Ulve Kangro – Tekstiilide klassikaline parandamine (Osalus 10€)
Kell 11-14
Kairi Orav – Rahvarõivaseeliku või villase kootud kanga nõelumine ning sisetasku lisamine (Osalus 15€)
Kell 13.00-14.30
Eve Mahhov – Lõngajääkidest, tekstiiliribadest, katkistest ehetest Saori nööripunumismasinaga ehete tegemine (Osalus 10€)
Marja Matiisen – Teksarõivaste kaunistav parandamine (Osalus 10€)
Kell 14.45-16.00
Ulve Kangro – Loeng: Tekstiilide korrastamine ja säilitamine (tasuta)
Korraldajad: Eesti Rahvakunsti ja Käsitöö Liit, MTÜ Käsitöömaailm
Toetab: Eesti Kultuurkapital, Tallinn

Lastevanemate kool - II rühm
2024-10-21 19:00 - 20:00
Loeng vene keeles: „Ka lapsed põlevad läbi“. Lektor: Anna Stoljarova, psühholoog.
Hopneri Maja lastevanemate kool on ellu kutsutud, et olla toeks lapsevanematele, soodustada positiivseid ja hoolivaid suhteid vanemate ja laste vahel. Aitame vanematel arendada efektiivseid toimetulekustrateegiaid laste käitumisprobleemide ja arenguküsimuste korral.
Aitame vähendada vanemlikku stressi ja tugevdada perede toimetulekut.
Tule ja saa osa loengutest, mis aitavad sul saada teadlikumaks ja oskuslikumaks lapsevanemaks!
Loengud toimuvad vene keeles esmaspäeviti algusega kell 19:00 Hopneri Majas.

Drink and Draw Tallinn Hopneri majas
2024-10-23 18:30 - 21:00
Valmistuge 2,5-tunniseks mõnusaks joonistamiseks meie kauni modelliga, mõnusate rütmide, inspireerivate jookide ja lõbusate inimestega imekauni keskaegses Hopneri majas! ♥
Teeme nii lühikesi kui ka pikemaid poose. (5 x 2 minutit / 4 x 5 minutit / 3 x 10 minutit / 20-minutiline paus / 2 x 15 minutit / 2 x 10 minutit / 1 x 5 minutit)
Kohapeal saab osta sularaha eest teed, kohvi ja DnD õlut.
Kõik oskustasemed on teretulnud! See pole kunstitund, siin pole juhendajat, vaid lõbus ja sõbralik võimalus joonistada koos oma sõprade ja teiste kunstnikega. Pärast joonistamissessiooni ja pausidel julgustame teid jagama oma töid grupiga!
Võite kaasa võtta oma kunstitarbed, kuid kohpeal on olemas ka joonistamisalused ja mõned molbertid, millel joonistada. Lisaks hunnik joonistuspabereid ning erinevaid joonistusmaterjale.
Tavapilet: 10 eurot
Sooduspilet: 7,50 eurot
Topeltpilet: 17,50 eurot (üks pilet kehtib kahele osalejale)
Pilet kohapeal: 12 eurot ainult sularahas (soodustuskaardid ei kehti)
NB! Pildistamine on keelatud ajal kui modell on laval. Enne ja pärast joonistamist olete väga teretulnud kogu sündmusest ning joonistustest pilte tegema, jagama ja täägima ka @drinkndraw_tallinn! 🙂
Kohtumiseni Hopneri Majas!
Alkoholi tarbivad osalejad peavad olema vähemalt 18-aastased.
Kui oled soetanud sooduspileti, võta kaasa ka soodustust lubav dokument.
Ostetud pileteid saab tagastada kuni 48h enne sündmuse toimumist
Töötuba on ingliskeelne!

Osta pilet

Toomas Volkmanni portreefoto koolitus
2024-10-26 12:00 - 17:00, 2024-10-27 12:00 - 17:00
Portreekunst on euroopa kunstiajaloos üks paljutähenduslikemaid žanre. Saanud alguse Vana- Kreeka surimaskidest pea 2500 aasta tagusest ajast, on see muutunud kergekaaluliseks selfisnäppideks sõrmega togitaval ekraanil. Paradoksaalsel kombel pole portree areng, õitseng ega teisenemine ikoonist emotikoniks vähimalgi määral kustutanud aegade jooksul sinna ladestunud mitmetähenduslikkust.
Portreekoolitusel keskendun žanri väljakujunemisele antiigist ja keskajast kuni renessansini, fookusega eelkõige vararenessansil, kus väljenduvad kõige täpsemalt valguse, kompositsiooni, kujundite, värvide ja objektide sümboolsed tähendused. Vahel unustame, et portreekunst on palju
enamat kui pealiskaudne esteetiline hinnang teljel “ilus”/”kole”.
Et kursus vaid akadeemiliseks pilguheiteks ajalukku ei jääks, lisandub sellele ka praktiline osa, kus tegeleme renessanss-portree visuaalsete põhimõtete rakendamisega fotograafias- valgusskeemid,
kompositsiooni loomine, õhustik, riietus, meik, juuksed, detailid. Samas ka laiendades teemat kaasaega, loobudes küll otsestest dekoratiivsetest komponentidest kuid säilitades renessanss-portree kompositsioonilised ja tähenduslikud iseloomujooned.
Lisaks Toomas Volkmannile on oma ala parimatena stilistikat ning kostüümi tegemas ning sellele oma kommentaare jagamas moekunstnik ja stilist Gerli Tinn ning jumestuskunstnik Katrin Sangla.
Claudine (Prantsuse algaja fotograaf): ” Üks pilt räägib enam kui tuhat sõna”.
Inspektor Endeavour Morse: ” Oleneb sõnast”…
Kaasa võtta fotokaamera
Koolitus toimub kahel päeval, L 26.10 kell 12-17 ja P 27.10 kell 12-17, ning sisaldab hommikust ning lõunast kohvipausi.

Osta pilet
